Diari Oficial de la Generalitat Valenciana


Sumari del DOGV 3963, del 21-03-2001 (2001/2194)

ORDRE de 12 de febrer de 2001, de la Conselleria de Cultura i Educació, per la qual s'atribuïx la denominació específica de Gran Vía a l'Institut d'Educació Secundària núm. 15 d'Alacant.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3963

Data del DOGV
:   21-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2194


Data del document
:   12-02-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * ensenyament secundari

ORDRE de 12 de febrer de 2001, de la Conselleria de Cultura i Educació, per la qual s'atribuïx la denominació específica de Gran Vía a l'Institut d'Educació Secundària núm. 15 d'Alacant. [2001/2194]
  
El Consell Escolar de l'Institut d'Educació Secundària núm. 15 d'Alacant, en la sessió celebrada el 10 de desembre de 2000, va aprovar per unanimitat la denominació específica per al mencionat centre de Gran Vía. Esta proposta fou aprovada pel Consell Escolar Municipal, en sessió celebrada el dia 13 de juliol de 2000, i disposa de l'informe favorable de la Inspecció Educativa de la Direcció Territorial de Cultura i Educació d'Alacant.
  
El terme Gran Vía és la denominació que té el viari que circumvala la ciutat d'Alacant de Sud a Nord unint zones oposades del seu municipi, la qual cosa es pot entendre com a viari social que relaciona, positivament, el sud i el nord de les ciutats i, a més a més, com el camí segur, fiable i convenient, ple d'oportunitats i coneixements a desenrotllar en el decurs de l'inici d'uns estudis en este centre educatiu fins a completar la formació de l'alumnat matriculat en dit centre. L'institut està situat en eixa zona d'influència.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià i publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Gran Vía a l'Institut d'Educació Secundària núm. 15 d'Alacant, codi 08859754.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar-hi directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 12 de febrer de 2001
  
El conseller de Cultura i Educació
  
Manuel Tarancón Fandos